17/06/2014 | Administración LocalMunicipal
Culleredo
Urbanismo
Normativa e Ordenanza do estudo de detalle da unidade de actuación núm.16

De conformidade co establecido no artigo 92.2 da Lei 9/2002, do 30 de decembro, de ordenación urbanística e protección do medio rural de Galicia, procédese á publicación da normativa e ordenanza de aplicación do estudo de detalle da unidade de actuación número 16, segundo texto que aprobou o Pleno municipal en sesión ordinaria celebrada o 27 de marzo de 2014. “7. ORDENACIÓN PROPOSTA 7.1. XUSTIFICACIÓN O PXOU de Culleredo tivo varias modificacións puntuais dende a súa aprobación definitiva o 29-7-1987, así mesmo asinouse unha acta entre o MOPU e o Concello que establecía as aliñacións na estrada N-550 no tramo que atravesa Vilaboa e por tanto afectando ao ámbito da UA-16. Por outro lado as unidades de actuación UA-15 e UA-17 situadas ao norte e sur respectivamente da UA-16 xa se desenvolveron mediante os seus correspondentes Estudos de Detalle, polo que será necesario coordinar a ordenación que se propoña co contido deses Estudos de Detalle, posto que a ordenanza de aplicación é a mesma para os tres casos e o PXOU prevé unha ordenación en continuidade, con ambas unidades de actuación, tanto na edificación como nos espazos libres. Todo isto, unido á imprecisión do planeamento por estar os planos de ordenación a escala 1:2.000, fan necesaria a redacción dun estudo de detalle que defina a ordenación do ámbito da UA-16 dun modo pormenorizado. A urbanización do ámbito xa se executou con anterioridade polo que o ED se limita a recoller as aliñacións xa existentes por defecto e definir o volume das novas edificacións.7.2. DESCRICIÓN DA ORDENACIÓN ALIÑACIÓNS Segundo se define no plano 4 de Ordenación, prevese a continuidade da zona verde V-12 prevista na UA-16 e UA-17, o trazado do vial que xa se executou e que contemplaba o PXOU, ao igual que o espazo libre para equipamentos situado no lado leste da UA. A edificación que se propón continúa a ordenación en cuarteirón pechado xa materializado na UA-15 en aplicación da Ordenanza 4 prevista no PXOU. As aliñacións á Avda. de Vilaboa veñen definidas pola acta de establecemento de aliñacións asinado entre o Concello e a Demarcación de Estradas do Estado en Galicia, que corresponde por tratarse dunha estrada nacional, N-550. Defínese o número de alturas aplicando a Modificación Puntual do PXOU aprobada o 12-12-1996 e tendo igualmente en conta a Normativa de Habitabilidade de Galicia e o Código Técnico. Considerando estes aspectos non se alcanza o fondo máximo de 20 m que permite a Ordenanza, definíndose un fondo máximo para a edificación de 12 m. Na planta baixa, en continuidade coa UA-15 xa executada, proxectase un soportal cunha profundidade dende a aliñación exterior de 2,50 m e cunha altura libre que en ningún punto será inferior a 2,50 m, este soportal desenvolverase en continuidade a través da fronte de fachada á Avda. de Vilaboa, a zona verde e a rúa Alcalde Domingo Sierra, o cal potencia considerablemente a relación da fronte da edificación proposta coa zona verde prevista no entorno, mellorando a accesibilidade e as condicións de adaptación ás edificacións lindantes xa existentes. Os espazos interiores ás aliñacións, non ocupadas pola edificación, destinaranse a zonas libres privadas, que se plantexan perfectamente comunicadas, integradas e relacionadas, a través dos espazos diáfanos e libres da planta baixa, cos soportais e zonas verdes do ámbito. RASANTES A rasante son as existentes nos viais formados pola Avda. de Vilaboa (estrada N-550) e a rúa Alcalde Domingo Sierra. ALTURAS As alturas de cornixa son en todo caso as máximas permitidas no PXOU desenvolvéndose a edificación resultante en volumes escalonados debido á pendente das rúas e a zona verde ás que da fronte. Procurouse na ordenación proposta unificar o máximo posible os forxados xerando unha suave fachada urbana á zona verde e unha fácil parcelación no proceso de equidistribución. Deste modo, tendo en conta o ancho das rúas ás que da fronte a edificación resultante, proponse unha altura de B+4 (16,00 m) en todo o entorno de actuación favorecendo a súa integración coa zona verde e as edificacións existentes. Defínese un espazo baixo cuberta recuado con uso residencial vinculado á planta anterior.7.3. AFECCIÓNS O ámbito é contiguo á estrada N-550 polo que nos planos do presente E. D. se incorpora a aliñación recollida na acta de aliñacións de data 12 de decembro de1996. Tamén está dentro da zona alcanzada polas afeccións do aeroporto de Alvedro polo que será necesario sometelo ao correspondente informe de AESA (Axencia Española de Seguridade Aérea). 7.4. SISTEMA DE ACTUACIÓN Dada a estrutura parcelaria e de propiedade do ámbito que nos ocupa, para a equidistribución de cargas e beneficios será necesaria a redacción dun instrumento de equidistribución polo que se plantexa a posibilidade de utilizar un dos dous sistemas indirectos previstos pola Lei 9/2002, ben por sistema de concerto, ben por sistema de compensación.8. CADRO DE CARACTERÍSTICAS Permitiranse os voos segundo a regulación establecida no PXOU de tal modo que sirvan de elemento compositivo nas fachadas e permitan encaixar a edificabilidade máxima compensando as perdas por ocos e ramplas.” Culleredo, a 30 de maio de 2014. O alcalde Asdo.: Julio Sacristán de Diego